CELEX: 32013D1220(01)
Language: lt
Date: 1386806400000
Title: 2013 m. gruodžio 12 d. Komisijos sprendimas, kuriuo įsteigiama Europos mokslinių tyrimų taryba

20.12.2013   
            
            
               LT
            
            
               Europos Sąjungos oficialusis leidinys
            
            
               C 373/23
            
         KOMISIJOS SPRENDIMAS
   2013 m. gruodžio 12 d.
   kuriuo įsteigiama Europos mokslinių tyrimų taryba
   2013/C 373/09
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 3 d. Tarybos sprendimą 2013/743/ES dėl specialiosios programos, kuria įgyvendinama Bendroji mokslinių tyrimų ir inovacijų programa „Horizontas 2020“ (2014–2020 m.) (1), įsteigimo, ypač į jo 6 straipsnio 1 ir 2 dalis,
   kadangi:
   
               (1)
            
            
               siekiant užtikrinti pagal Tarybos sprendimą 2006/972/EB (2) atliekamų veiksmų ir veiklos tęstinumą, Europos mokslinių tyrimų taryba (EMTT), kuri turi būti įsteigta Sprendimu 2013/743/ES, turėtų pakeisti Komisijos sprendimu 2007/134/EB (3) įsteigtą EMTT ir perimti jos teises bei pareigas;
            
         
               (2)
            
            
               Sprendimo 2013/743/ES 6 straipsnio 2 dalyje numatyta, kad EMTT sudaro nepriklausoma Mokslo taryba ir paskirtoji įgyvendinimo struktūra. Paskirtoji įgyvendinimo struktūra turėtų būti sukurta kaip išorinė įstaiga – vykdomoji agentūra, kurią reikia įsteigti atskiru teisės aktu pagal Tarybos reglamentą (EB) Nr. 58/2003 (4);
            
         
               (3)
            
            
               Mokslo tarybą turėtų sudaryti mokslininkai, inžinieriai ir nepriekaištingos reputacijos mokslo darbuotojai. Jos nariai turėtų būti nepriklausomi nuo išorės interesų ir skiriami taip, kad būtų užtikrintas Mokslo tarybos veiklos tęstinumas;
            
         
               (4)
            
            
               siekdama užtikrinti, kad specialioji programa būtų įgyvendinta laiku, Sprendimu 2007/134/EB įsteigta EMTT Mokslo taryba, laukdama, kol bus priimtos priemonės pagal Sprendimo 2013/743/ES 7 straipsnį, jau parengė preliminarias pozicijas. Tas preliminarias pozicijas turėtų patvirtinti arba atmesti šiuo sprendimu įsteigta Mokslo taryba;
            
         
               (5)
            
            
               reikėtų nustatyti Mokslo tarybos veiklai užtikrinti reikalingas nuostatas;
            
         
               (6)
            
            
               reikėtų numatyti nuostatas, kuriomis būtų užtikrintas sklandus Mokslo tarybos ir EMTT paskirtosios įgyvendinimo struktūros bendradarbiavimas;
            
         
               (7)
            
            
               Mokslo taryba turėtų turėti galimybę susipažinti su dokumentais ir duomenimis, kurie būtini jos darbui atlikti, pagal Europos Parlamento ir Tarybos reglamentą (EB) Nr. 45/2001 (5);
            
         
               (8)
            
            
               Sprendime 2013/743/ES numatyta, kad Mokslo tarybos nariams už jų atliekamas užduotis kompensuojama ir reikėtų nustatyti kompensavimo taisykles;
            
         
               (9)
            
            
               Sprendimas 2007/134/EB turėtų būti panaikintas,
            
         NUSPRENDĖ:
   1 straipsnis
   Europos mokslinių tyrimų tarybos įsteigimas
   Šiuo sprendimu įsteigiama Europos mokslinių tyrimų taryba (EMTT), kuri veiklą vykdys 2014 m. sausio 1 d.–2020 m. gruodžio 31 d. Ji pakeičia Komisijos sprendimu 2007/134/EB įsteigtą Europos mokslinių tyrimų tarybą ir perima jos teises bei pareigas.
   2 straipsnis
   Mokslo tarybos nariai
   1.   Mokslo tarybą sudaro EMTT pirmininkas (toliau – EMTT pirmininkas) ir 21 kitas narys. I priede išvardytas 21 asmuo paskiriamas kitais Mokslo tarybos nariais jame nustatytai kadencijai.
   2.   Nariai veiklą vykdo nepaisydami jokios pašalinės įtakos. Nariai laiku praneša Komisijai apie visus interesų konfliktus, kurie galėtų turėti įtakos jų objektyvumui.
   3.   Nariai skiriami 4 metų kadencijai, kuri gali būti atnaujinta vieną kartą. Narys gali būti paskirtas trumpesniam nei ilgiausios trukmės laikotarpiui, siekiant taikyti dalies Mokslo tarybos narių rotaciją. Nariai eina pareigas tol, kol jie yra pakeičiami arba kol nesibaigia jų kadencija.
   4.   Tinkamai pagrįstais atvejais Komisija, siekdama užtikrinti Mokslo tarybos veiksnumą arba jos veiklos tęstinumą, savo nuožiūra gali nutraukti nario kadenciją.
   3 straipsnis
   Mokslo tarybos veikla
   1.   Mokslo taryba priima savo darbo tvarkos taisykles, taip pat elgesio kodeksą, susijusį su konfidencialumu, interesų konfliktu bei asmens duomenų tvarkymu pagal Reglamentą (EB) Nr. 45/2001.
   2.   Mokslo taryba į plenarinius posėdžius renkasi taip dažnai, kiek reikia atsižvelgiant į jos veiklą. Plenarinių posėdžių protokolo santrauka skelbiama EMTT interneto svetainėje.
   3.   Pirmininkas gali nuspręsti pagal Mokslo tarybos darbo tvarkos taisykles rengti uždarus posėdžius.
   4.   Mokslo taryba iš savo narių gali sudaryti nuolatinius komitetus, darbo grupes ir kitus organus konkrečioms Mokslo tarybos užduotims atlikti.
   5.   Sprendimu 2007/134/EB įsteigtos Mokslo tarybos preliminarias pozicijas dėl priemonių, kurias reikia priimti pagal Sprendimo 2013/743/ES 7 straipsnį, tvirtina arba atmeta šiuo sprendimu įsteigta Mokslo taryba iškart po jos įsteigimo.
   4 straipsnis
   Bendradarbiavimas Europos mokslinių tyrimų taryboje
   Mokslo taryba ir paskirtoji įgyvendinimo struktūra užtikrina visos EMTT veiklos strateginių ir veiklos aspektų suderinamumą. EMTT pirmininkas, Mokslo tarybos pirmininko pavaduotojai ir paskirtosios įgyvendinimo struktūros direktorius reguliariai rengia koordinavimo posėdžius, kad užtikrintų veiksmingą bendradarbiavimą.
   5 straipsnis
   Galimybė susipažinti su dokumentais ir duomenimis
   1.   Komisija ir paskirtoji įgyvendinimo struktūra Mokslo tarybai teikia dokumentus, duomenis ir pagalbą, kurie būtini jos darbui atlikti autonomiškai ir nepriklausomai, laikantis Reglamento (EB) Nr. 45/2001.
   2.   Mokslo tarybos nariai pagal 1 dalį jiems pateiktais dokumentais ir duomenimis naudojasi tik siekdami jiems nustatytų tikslų, atlikdami jiems skirtas užduotis ir laikydamiesi konfidencialumo įsipareigojimo.
   3.   Mokslo taryba imasi tinkamų organizacinių ir techninių priemonių, kad užtikrintų dokumentų ir duomenų saugumą ir konfidencialumą, siekiant užkirsti kelią neteisėtam dokumentų ir duomenų atskleidimui ar susipažinimui su jais, atsitiktiniam arba neteisėtam jų sunaikinimui, praradimui arba pakeitimui.
   4.   Mokslo tarybos nariai tinkamai rūpinasi surenkamų, tvarkomų ir saugomų asmens duomenų teisėtumo, atitinkamumo, aktualumo, tikslumo, reikalingumo ir susijusiais laiko ribojimo aspektais.
   5.   Jeigu dėl priežasčių, susijusių su asmens duomenų apsauga, konfidencialumu, saugumu ar visuomenės interesais, negali būti leista susipažinti su dokumentais ir duomenimis arba asmens duomenimis, Komisija ir paskirtoji įgyvendinimo struktūra Mokslo tarybai pateikia rašytinį pareiškimą, kuriame nurodo tas priežastis, taip pat pateikia visą su aptariamu klausimu susijusią informaciją, kurią, jos nuomone, galima pateikti pagal teisės aktų nuostatas.
   6 straipsnis
   Mokslo tarybos narių, kitų nei EMTT pirmininkas, atlyginimo ir išlaidų kompensavimo taisyklės
   Mokslo tarybos narių, kitų nei EMTT pirmininkas, honorarų už atliktas užduotis mokėjimo ir jų kelionės bei pragyvenimo išlaidų atlyginimo taisyklės nustatytos II priede.
   7 straipsnis
   Panaikinimas
   Sprendimas 2007/134/EB panaikinamas. Nuorodos į panaikintą sprendimą laikomos nuorodomis į šį sprendimą.
   8 straipsnis
   Įsigaliojimas
   Šis sprendimas įsigalioja 2014 m. sausio 1 d.
   
      Priimta Briuselyje 2013 m. gruodžio 12 d.
      
         
            Komisijos vardu
         
         Máire GEOGHEGAN-QUINN
         
            Komisijos narė
         
      
   
   
      (1)  OL L 347, 2013 12 20, p. 965.
   
      (2)  2006 m. gruodžio 19 d. Tarybos sprendimas 2006/972/EB dėl specialiosios programos „Idėjos“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (OL L 400, 2006 12 30, p. 243).
   
      (3)  2007 m. vasario 2 d. Komisijos sprendimas 2007/134/EB, kuriuo įsteigiama Europos mokslinių tyrimų taryba (OL L 57, 2007 2 24, p. 14).
   
      (4)  2002 m. gruodžio 19 d. Tarybos reglamentas (EB) Nr. 58/2003, nustatantis vykdomųjų įstaigų, kurioms pavedamos tam tikros Bendrijos programų valdymo užduotys, įstatus (OL L 11, 2003 1 16, p. 1).
   
      (5)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).
   
      I PRIEDAS
      
         Mokslo tarybos nariai
      
      
                  Vardas, pavardė ir institucija
               
               
                  Kadencijos pabaiga
               
            
                  Klaus BOCK, Danish National Research Foundation
               
               
                  2016 m. gruodžio 31 d.
               
            
                  Nicholas CANNY, National University of Ireland, Galway
               
               
                  2014 m. gruodžio 31 d.
               
            
                  Sierd A.P.L. CLOETINGH, Utrecht University
               
               
                  2015 m. gruodžio 31 d.
               
            
                  Tomasz DIETL, Polish Academy of Sciences
               
               
                  2014 m. gruodžio 31 d.
               
            
                  Daniel DOLEV, Hebrew University of Jerusalem
               
               
                  2014 m. gruodžio 31 d.
               
            
                  Athene DONALD, University of Cambridge
               
               
                  2016 m. gruodžio 31 d.
               
            
                  Barbara ENSOLI, Istituto Superiore di Sanità, Roma
               
               
                  2016 m. gruodžio 31 d.
               
            
                  Pavel EXNER, Czech Academy of Sciences
               
               
                  2014 m. gruodžio 31 d.
               
            
                  Nuria Sebastian GALLES, University of Pompeu Fabra, Barcelona
               
               
                  2016 m. gruodžio 31 d.
               
            
                  Reinhard GENZEL, Max Planck Institute for Extraterrestrial Physics
               
               
                  2016 m. gruodžio 31 d.
               
            
                  Carl-Henrik HELDIN, Ludwig Institute for Cancer Research, Uppsala
               
               
                  2014 m. gruodžio 31 d.
               
            
                  Timothy HUNT, Cancer Research UK, South Mimms
               
               
                  2014 m. gruodžio 31 d.
               
            
                  Matthias KLEINER, Technical University of Dortmund
               
               
                  2016 m. gruodžio 31 d.
               
            
                  Éva KONDOROSI, Hungarian Academy of Sciences
               
               
                  2016 m. gruodžio 31 d.
               
            
                  Mart SAARMA, University of Helsinki
               
               
                  2014 m. gruodžio 31 d.
               
            
                  Nils Christian STENSETH, University of Oslo
               
               
                  2017 m. gruodžio 31 d.
               
            
                  Martin STOKHOF, University of Amsterdam
               
               
                  2017 m. gruodžio 31 d.
               
            
                  Anna TRAMONTANO, Sapienza University of Rome
               
               
                  2014 m. gruodžio 31 d.
               
            
                  Isabelle VERNOS, Centre for Genomic Regulation, Barcelona
               
               
                  2014 m. gruodžio 31 d.
               
            
                  Reinhilde VEUGELERS, Catholic University of Leuven
               
               
                  2016 m. gruodžio 31 d.
               
            
                  Michel WIEVIORKA, Centre for Sociological Analysis and Intervention, Paris
               
               
                  2017 m. gruodžio 31 d.
               
            
   
      II PRIEDAS
      
         6 straipsnyje nurodytos Mokslo tarybos narių, kitų nei EMTT pirmininkas, atlyginimo ir išlaidų kompensavimo taisyklės
      
      
                  1.
               
               
                  Mokslo tarybos narių, kitų nei EMTT pirmininkas, honorarus bei jų kelionės ir pragyvenimo išlaidas, susijusias su jų vykdoma veikla, apmoka paskirtoji įgyvendinimo struktūra vadovaudamasi sutartimi ir 2–5 punktuose nustatytomis sąlygomis.
               
            
                  2.
               
               
                  Mokslo tarybos pirmininko pavaduotojų honoraras yra 3 500 EUR už dalyvavimą visame plenariniame posėdyje ir 1 750 EUR už dalyvavimą ne visame posėdyje.
               
            
                  3.
               
               
                  Kitų 1 punkte nurodytų narių honoraras yra 2 000 EUR už dalyvavimą visame plenariniame posėdyje ir 1 000 EUR už dalyvavimą ne visame posėdyje.
               
            
                  4.
               
               
                  Atlikti mokėjimus leidžia paskirtosios įgyvendinimo struktūros direktorius arba jo pavaduotojas, remdamasis EMTT pirmininko ir paskirtosios įgyvendinimo struktūros direktoriaus arba jo pavaduotojo patvirtintu dalyvių sąrašu. Dalyvių sąraše nurodoma, ar kiekvienas narys dalyvavo visame posėdyje (dalyvavimas visame posėdyje), ar tik jo dalyje (dalyvavimas ne visame posėdyje).
               
            
                  5.
               
               
                  Kalbant apie neplenarinius posėdžius, paskirtoji įgyvendinimo struktūra prireikus atlygina Mokslo tarybos narių kelionės ir pragyvenimo išlaidas, susijusias su jų vykdoma veikla, vadovaudamasi jų sutarties ir Komisijos taisyklėmis dėl išorės ekspertų išlaidų kompensavimo (1).
               
            
                  6.
               
               
                  Honorarai ir kelionės bei pragyvenimo išlaidos dengiamos iš specialiajai programai, įsteigtai Sprendimu 2013/743/ES, skirto veiklos biudžeto.
               
            
         (1)  Komisijos sprendimas C(2007) 5858.